
Ingatlanok számvitele - a Nemzetközi Pénzügyi Beszámolási Standardok (IFRS) és a Számviteli törvény összehasonlítása, a pénzügyi válság hatása

Dolgozatom célja, hogy rávilágítsak a különböző számviteli szabályozások által azonosított problémákra, és arra, hogy milyen megoldással szolgálnak a keletkező problémákra. Vizsgálom a szabályozások közötti eltéréseket, megkísérlem azonosítani a "félreszabályozásokat" és a szabályozási hézagokat. Munkámban kitérek a Nemzetközi Pénzügyi Beszámolási Standardok kialakulásának szükségességére, rövid történetének bemutatására, az Európai Unióban betöltött szerepére, illetve milyen koncepcionális keretelvek adják a standardok alapját, milyen minőségi jellemzők segítik a döntések hasznosságának maximalizálását és a valós bemutatást. A dolgozatban szó esik arról, hogy miként határozták meg a vállalkozások a pénzügyi válság előtt és után az ingatlanok valós értékét és ehhez milyen megkérdőjelezhető számviteli megoldások tapadtak.



